Francisco Antonio Riestra

Francisco Antonio Riestra Vallaure, nado en Oviedo e finado en Madrid o 17 de decembro de 1880, foi un empresario e político galego.

Traxectoria
Avogado asturiano que chegou a Pontevedra cunha concesión real da subministración de sal, acumulou en pouco tempo unha notable fortuna e diversificou os seus negocios ata desembarcar na política, pasando pola Deputación provincial, o Congreso e o Senado. En 1869 fixo a presentación política de Eugenio Montero Ríos en Pontevedra.

Foi deputado provincial (1854-1862). Foi deputado polo distrito de Pontevedra en 1858 e volveu ser reelixido en 1863, 1865 e 1869. Foi elixido senador pola provincia de Pontevedra en 1872, sendo reelixido en 1876. En 1877 foi nomeado senador vitalicio.

 Vida persoal 
Casou con Micaela López Fernández e foi pai de José Riestra López.

 Véxase tamén 
 Ligazóns externas 
 Xenealoxía Marqueses de Riestra 

Categoría:Políticos de Galicia
Categoría:Deputados no Congreso dos Deputados
Categoría:Senadores de España
Categoría:Nados en Oviedo
Categoría:Nados en ano descoñecido
Categoría:Finados en 1880